**ЧАСТ III. МЕТОДИКА ЗА ОЦЕНКА**

Класирането на постъпилите оферти по открита процедура с предмет: **„Оценка на въздействието и ефектите от изпълнението на Оперативна програма „Транспорт“ 2007-2013 г. и оценка на напредъка по Оперативна програма „Транспорт и транспортна инфраструктура" 2014-2020 г. и принос към Стратегията на ЕС“**,ще бъде извършено по критерий „оптимално съотношение качество/цена“, съгласно чл. 70, ал. 2, т. 3 от ЗОП. Оценката на всяка оферта представлява комплексната оценка на показателите и тяхната относителна тежест. Класирането на офертите се извършва последователно, като на първо място се класира офертата с най-висока комплексна оценка.

За целите на комплексната оценка всички дробни числа, които се получат при прилагане на съответната формула и/или които са посочени в офертите на участниците и се прилагат като показатели в настоящата методика, се закръгляват към втория знак след десетичната запетая.

Класирането на участниците се извършва по степен на съответствие на офертите с предварително обявените условия от възложителя по низходящ ред на получената комплексна оценка (КО), изчислена като сума от оценките по показателите „техническа оценка“ и „предлагана цена“ на офертите по следната формула:

**КО= Т+Ц**

Показателите за оценка на офертите и тяхната относителна тежест за определяне на комплексната оценка са както следва:

* техническа оценка (Т) – тежест 60;
* предлагана цена (Ц) – тежест 40.

Максималната абсолютна стойност на комплексната оценка (**КО**) е 100 точки.

Оценките по отделните показатели се представят в числово изражение с точност до втория знак след десетичната запетая. Когато комплексните оценки на две или повече оферти са равни, с предимство се класира офертата, в която се съдържа по-ниска предложена цена, съобразно разпоредбите на чл. 58, ал. 2, т. 1 от ППЗОП. Ако участниците не могат да бъдат класирани в съответствие с чл. 58, ал. 2, т. 1 от ППЗОП, комисията провежда публично жребий за определяне на изпълнител между класираните на първо място оферти.

**Определяне на оценките по всеки показател.**

**А) Техническа оценка „Т“ –** изчислява се по формулата:

**Тi** (техническа оценка на участник i) = ПКПi + КТПi

Където:

1) Показател „Професионална компетентност на персонала“ (ПКП) е оценка на специфичния професионален опит на предложените от участниците експерти.

2) Показател „Качество на техническото предложение“ (КТП), е оценка на техническото предложение на отделните участници.

**Показател** „Професионална компетентност на персонала“ (ПКП)

Оценката по Показател ПКП се изчислява по следната формула:

ПКП =ПКП1 + ПКП2 + ПКПЗ + ПКП4 + ПКП5,

където:

**ПКП1** е оценката в точки, за Ръководител на екипа. Максималната стойност на тази оценка е 6.

**ПКП2** е оценката в точки, за Експерт по мониторинг. Максималната стойност на тази оценка е 6.

**ПКПЗ** е оценката в точки, за Експерт по оценка (методолог). Максималната стойност на тази оценка е 6.

**ПКП4** е оценката в точки, за Експерт финансови и икономически анализи и оценки. Максималната стойност на тази оценка е 6.

**ПКП5** е оценката в точки, за Експерт управление на инвестиционни проекти. Максималната стойност на тази оценка е 6.

Показателя ПКП е с максимална стойност 30 точки.

По този показател ще бъде оценяван специфичния опит на експертите, предложени от участниците, като минималните/базовите изисквания на Възложителя са описани в Техническата спецификация. Ако един или повече от предложените, от участниците, експерти не покрива минималните изисквания на Възложителя по отношение на образование и специфичен опит на експертите, съответният участник се отстранява от участие в процедурата и офертата му не подлежи на оценка и класиране. За оценка на Професионалната компетентност на персонала (ПКП), ще се ползват посочените по-долу таблици:

Оценка по ПКП1, за специфичен професионален опит на Ръководител на екипа:

Минимално изискване:

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит:***

Ръководителят на проекта следва да е бил ръководител на **минимум един** завършен договор/проект за анализ на въздействието/оценка (предварителна, и/или текуща и/или междинна и/или последваща) на:

• ***планове и/или програми за финансова подкрепа и/или***

***• инфраструктурни проекти.***

**ТАБЛИЦА 1**

|  |  |  |
| --- | --- | --- |
| **ПКП**1 | **Изисквания** | **Максимален брой точки**  **6** |
| **Брой завършени договори/ проекти** за анализ на въздействието/оценка (предварителна и/или текуща и/или междинна и/или последваща) на:   * *планове и/или програми за финансова подкрепа и/или* * *инфраструктурни проекти,*   в които е бил **ръководител на договора/проекта** | Експертът отговаря на минималните изисквания на Възложителя – 1 брой | 1 |
| От 2 до 3 броя включително. | 3 |
| Над 3 броя | 6 |

Оценка по ПКП2, за специфичен професионален опит на Експерт по мониторинг

Минимално изискване:

***Квалификация****:*

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит****:*

Участие при изпълнението на **минимум** **един** завършен договор/проект като експерт по мониторинг на изпълнението на:

* ***планове и/или програми за финансова подкрепа и/или***
* ***инфраструктурни проекти.***

**ТАБЛИЦА 2**

|  |  |  |
| --- | --- | --- |
| **ПКП2** | **Изисквания** | **Максимален брой точки**  **6** |
| **Брой завършени договори/проекти, в които е участвал като експерт по мониторинг** на изпълнението на:   * ***планове и/или програми за финансова подкрепа и/или*** * ***инфраструктурни проекти.*** | Експертът отговаря на минималните изисквания на Възложителя – 1 брой | 1 |
| 2 или 3 броя. | 3 |
| Над 3 броя | 6 |

Оценка по ПКП3 за специфичен професионален опит на **Експерт по оценка (методолог)**

Минимално изискване:

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит***

Участие при изпълнението на **минимум** **един** завършен договор/проект за анализ на въздействието/оценка (предварителна и/или текуща и/или междинна и/или последваща)на:

* ***планове и/или програми за финансова подкрепа и/или***
* ***инфраструктурни проекти,***

в който е бил отговорен за изготвянето на методологията за провеждане на съответната оценка или анализ.

**ТАБЛИЦА 3**

|  |  |  |
| --- | --- | --- |
| **ПКП3** | **Изисквания** | **Максимален брой точки**  **6** |
| **Брой завършени** договори/проекти за анализ на въздействието/оценка (предварителна и/или текуща и/или междинна и/или последваща) на:  • планове и/или програми за финансова подкрепа и/или  • инфраструктурни проекти,  **в които е бил отговорен за изготвянето на методологията за провеждане на съответната оценка или анализ.** | Експертът отговаря на минималните изисквания на Възложителя – 1 брой | 1 |
| 2 или 3 броя. | 3 |
| Над 3 броя | 6 |

ОЦЕНКА ПО ПКП4 ЗА СПЕЦИФИЧЕН ПРОФЕСИОНАЛЕН ОПИТ НА **ЕКСПЕРТ ФИНАНСОВИ И ИКОНОМИЧЕСКИ АНАЛИЗИ И ОЦЕНКИ**

Минимално изискване:

***Квалификация****:*

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит****:*

Участие при изпълнението на **минимум** **един** завършен договор/проект за изготвяне на финансово-икономически анализи/анализи разходи ползи на инфраструктурни проекти.

**ТАБЛИЦА 4**

|  |  |  |
| --- | --- | --- |
| **ПКП4** | **Изисквания** | **Максимален брой точки**  **6** |
| **Брой завършени договори / проекти/** за изготвяне на финансово-икономически анализи / анализи разходи ползи на инфраструктурни проекти | Експертът отговаря на минималните изисквания на Възложителя – 1 брой | 1 |
| от 2 до 5 броя. | 3 |
| Над 5 броя | 6 |

Оценка по ПКП5 за специфичен професионален опит на **Експерт управление на инвестиционни проекти**

Минимално изискване:

***Квалификация:***

Висше образование - минимална степен бакалавър или еквивалентна квалификация в областта на социалните, стопанските и правните науки, в областта на природните науки, математиката и информатиката, в областта на техническите науки, или други подобни, съгласно Постановление № 125 на МС от 24.06.2002 г. за утвърждаване класификатор на областите на висше образование и професионалните направления.

***Специфичен професионален опит***

Участие като ръководител или на аналогична ръководна позиция в управлението на **минимум една** инфраструктурна и/или инвестиционна програма и/или на завършен проект.

**ТАБЛИЦА 5**

|  |  |  |
| --- | --- | --- |
| **ПКП5** | **Изисквания** | **Максимален брой точки**  **6** |
| **Брой завършени договори/проекти на експерта като ръководител или на** аналогична ръководна позиция в управлението на инфраструктурни и/или инвестиционни програми и/или проекти. | Експертът отговаря на минималните изисквания на Възложителя – 1 брой | 1 |
| 2 или 3 броя. | 3 |
| Над 3 броя | 6 |

Предложени допълнителни експерти, извън изброените в техническата спецификация няма да бъдат оценявани и няма да се присъждат точки по показател ПКП – професионална компетентност на персонала.

***Забележка: Участникът задължително прилага към техническото си предложение:***

***- Списък на предложените експерти, съдържащ техните имена и предлагана позиция;***

***- Автобиографии (CV) на експертите, които ще изпълняват/отговарят за поръчката;***

***- Доказателства за квалификацията и специфичен професионален опит на експертите. Доказателствата могат да включват копия от дипломи, трудови книжки, копия от договори, сертификати, референции от работодатели/възложители, приемо-предавателни протоколи и други документи, доказващи образованието и професионалната компетентност на експерта. В предоставените документи следва да е налична информация, която да удостоверява подлежащите на оценка изисквания относно специфичния професионален опит, като длъжността, съответно информация относно проекта/договора и участието на експерта в него.***

***За специфичен професионален опит няма да се приема:***

* ***оценка на административен, технически и финансов капацитет на бенефициенти по програми.***
* ***анализ на въздействието на нормативни актове.***

***За целите на настоящата техническа спецификация за завършен се счита договор/проект, който е приет от възложителя.***

Показател „Качество на техническото предложение“ (КТП)

Оценката по Показател КТП се изчислява по следната формула:

КТПi = Т1i + Т2i

Показателите Т1 и Т2 са описани в долната таблица:

| **№** | **Показатели – критерии за оценка** | **Максимални точки: 30** |
| --- | --- | --- |
| **1.** | **Т1 Допълнително проучване – на ниво проект, финансиран по Оперативна програма „Транспорт“ 2007-2013 г.\*** | **Максимален брой точки 10** |
| 1.1 | С техническото предложение участникът поема ангажимент да извърши проучване на 3 големи инвестиционни проекта (по един от приоритетните оси от 1 до 3). | 1 |
| 1.2. | С техническото предложение участникът поема ангажимент да извърши проучване на:   * два големи инвестиционни проекта по всяка една от приоритетните оси от 1 до 3 и * два малки инвестиционни проекта по приоритетна ос 4. | 5 |
| 1.3 | С техническото предложение участникът поема ангажимент да извърши проучване на:   * минимум 3 големи инвестиционни проекта за всяка една от приоритетните оси 1 и 2 и; * 2 големи инвестиционни проекта и минимум един малък инвестиционен проект по приоритетна ос 3 и; * 3 малки инвестиционни проекта по приоритетна ос 4.   *(Голям инвестиционен проект – над 50 млн. евро;*  *малък инвестиционен проект – до 50 млн. евро)* | 10 |
| **2.** | **Т2 Организация на работата на Изпълнителя** | **Максимален брой точки 20** |
| 2.1 | Предложената организация на ключовите експерти осигурява изпълнението на минималните изисквания на Възложителя, посочени в Техническата спецификация, а именно:  Участникът е направил предложение по отношение на дейностите, необходими за изпълнение на поръчката. Посочени са начините за комуникация с Възложителя, координация и съгласуване на дейностите. | 1 |
| 2.2 | Предложената организация на ключовите експерти осигурява изпълнението на минималните изисквания на Възложителя, посочени в Техническата спецификация, а именно:  Участникът е направил предложение по отношение на дейностите, необходими за изпълнение на поръчката. Посочени са начините за комуникация с Възложителя, координация и съгласуване на дейностите.  В допълнение, участникът е представил механизмите за координация и взаимодействие със заинтересованите страни (бенефициенти и управляващ орган). | 10 |
| 2.3 | Предложената организация на ключовите експерти осигурява изпълнението на минималните изисквания на Възложителя, посочени в Техническата спецификация, а именно:  Участникът е направил предложение по отношение изпълнението на дейностите, необходими за извършване на поръчката. Посочени са начините за комуникация с Възложителя, координация и съгласуване на дейностите.Представени са механизмите за координация и взаимодействие със заинтересованите страни (бенефициенти и управляващ орган).  В допълнение:   * дейностите, необходими за изпълнението на поръчката са описани в тяхната последователност и взаимообвързаност; * описани са механизми за контрол на качеството и контрол върху сроковете за изпълнение на дейностите, свързани с осъществяването на оценките; * представено е подробно разпределение на дейностите и задачите между ключовите експерти от екипа за изпълнение на обществената поръчка, което кореспондира с организацията на работа и в което са описани задълженията на всеки ключов експерт и механизмите за координация и взаимодействие между експертите, Възложителя и заинтересованите страни при изпълнение на дейностите. | 20 |
|  | **Общo:** | **30** |

*\*Списъкът на инвестиционните проекти, финансирани по Оперативна програма „Транспорт“ 2007-2013 г. е приложен към техническата спецификация.*

Крайната оценка на офертата по показател „КТП ” се формира като обща оценка на членовете на комисията, като максимално възможната оценка е**30 точки**.

Въз основа на оценката по двата показателя **ПКП** и **КТП** за всеки участник се формира стойността на техническата оценка на участника:

**Тi** (техническа оценка на участник i) = ПКПi + КТПi

**Б) Предлагана цена „Ц”**

**Показател 2 - Цена (Ц) - максимално възможна оценка – 40 точки**

Ценовото предложение включва всички разходи за извършването оценката, описана в Техническата спецификация, в т.ч. всички дължими такси, данъци, режийни разходи, застраховки и други разходи, включително печалбата. То остава непроменяемо по време на срока на договора.

Предлаганата цена за изпълнение на поръчката се оценява максимално с 40 (четиридесет) точки по формулата:

Цi (ценовата оценка на участник i) = 40 х (най-ниска предложена цена от всички оферти ) / (предложената цена от участник i)

Така, **комплексната оценка** за всеки от участниците се изчислява по формулата:

**КОi (комплексна оценка на участник i) = Тi+Цi**

1. *За целите на тази методика всички дробни числа, които ще се получат при прилагане на съответната формула, се закръгляват към втория знак след десетичната запетая.*
2. *Максималният брой точки, който един участник може да получи е 100 (сто).*
3. *Офертата, получила най-висока комплексна оценка (оценена с най-много точки), се класира на първо място.*